Seydou Badian Kouyaté

Seydou Badian Kouyaté (kirjailijanimeltään Seydou Badian, 10. huhtikuuta 1928 Bamako – 28. joulukuuta 2018) oli malilainen kirjailija ja poliitikko.

Koyaté suoritti keskikoulun Ranskassa ja valmistui lääketieteen tohtoriksi Montpellier’n yliopistosta vuonna 1955. Hän työskenteli vuodesta 1962 lähtien Malin maatalousministerinä ja vuodesta 1965 suunnitteluministerinä. Vuonna 1966 hän jatkoi uraansa lääkärinä. Vuoden 1968 vallankaapauksen jälkeen Koyaté vietti seitsemän vuotta vankilassa. Vuodesta 1975 lähtien hän asui Senegalin Dakarissa, josta hän palasi vuonna 1991 Maliin ryhtyen jälleen aktiivipoliitikoksi.

Koyatén tunnetuin teos on sukupolvien ja kulttuurien konfliktia kuvaava romaani Sous l’orage (1957). Hän kirjoitti myös muita romaaneja ja näytelmiä. Kirjailijan teosten pääteema on afrikkalaisen identiteetin ja perinteiden säilyttäminen modernisoituvassa yhteiskunnassa.

Lähteet

Malilaiset kirjailijat
Malilaiset poliitikot
Malilaiset lääkärit
Ministerit
Vuonna 1928 syntyneet
Vuonna 2018 kuolleet